《城楼晚眺适官军出征有感》
明代·韩殷

城上高楼接大荒，离人到此倍堪伤。阶前老马随秋草，篱外寒堪带夕阳。

南国羽书催部曲，汉宫题柱忆仙郎。可怜今夜千家里，离梦杳如闺梦长。

作者简介：明广东番禺人，字阜民，号雪鸿。景泰五年进士。历仕至刑部郎中。能伸理冤屈，不避权要，人称韩铁笔。尝与给事中白莹赴福建治御史朱荣之狱，守正不阿。有《雪鸿稿》。